Μπαντ Φρέντεμπουργκ

Το Μπαντ Φρέντεμπουργκ (γερμ. Bad Fredeburg) είναι μεγάλο χωριό στον Δήμο του Σμάλενμπεργκ του Διαμερίσματος (Νομού) Άνω Ζάουερλαντ, στη Βόρεια Ρηνανία-Βεστφαλία της Γερμανίας. Τον Δεκέμβριο του 2021 το χωριό είχε 3.989 κατοίκους και είναι κτισμένο σε υψόμετρο 448 μέτρα πάνω από την επιφάνεια της θάλασσας. Γειτονικά χωριά είναι τα Αλτενίλπε, Έμπινγκχοφ, Γκλάιντορφ, Χούξελ και Ρίμπεργκ. Το Μπαντ Φρέντεμπουργκ είναι αναγνωρισμένο κέντρο υδροθεραπείας.

Ιστορία
Στις πρώτες δεκαετίες του 14ου αιώνα ο Ντήτριχ Γ΄ του Οίκου των Μπίλστάιν έκτισε το κάστρο με την ονομασία Vredeburg, η οποία υποδηλώνει τη διατήρηση της ειρήνης ως τον σκοπό της δημιουργίας του. Η ανέγερσή του σήμανε και την ίδρυση του ομώνυμου οικισμού μπροστά από τις πύλες του κάστρου. Σε μια καταστροφική πυρκαγιά το 1810 ολόκληρο το παλαιό χωριό καταστράφηκε και νέα κτίσματα κτίσθηκαν πιο ψηλά στην πλαγιά.

Στις διοικητικές μεταρρυθμίσεις του 1975 στο Ζάουερλαντ και την περιοχή του Πάντερμπορν ο προϋπάρχων Δήμος του Φρέντεμπουργκ συγχωνεύθηκε με τον Δήμο του Σμάλενμπεργκ και ο δήμος που προέκυψε φέρει τη δεύτερη ονομασία.

Εικόνες

Παραπομπές

Εξωτερικοί σύνδεσμοι 
 Ιστότοπος για το χωριό: Bad-fredeburg.de (στη γερμανική)

Χωριά της Γερμανίας
Γεωγραφία της Βόρειας Ρηνανίας-Βεστφαλίας
Λουτροπόλεις